ઝંડાધારી - મહર્ષિ દયાનંદ/ત્રણ અવાજ - વિકિસ્રોત\nઝંડાધારી - મહર્ષિ દયાનંદ/ત્રણ અવાજ\n← પ્રકાશકનું નિવેદન ઝંડાધારી - મહર્ષિ દયાનંદ\n૧૯૨૬ મન્થનકાળ →\nત્રણ અવાજ ૧\nજેના કિનારાને ઘુઘવતો મેરામણ મોતીની છોળો ઉછાળીને દિવસરાત ધોઈ રહ્યો છે એવા આ સૌરાષ્ટ્ર દેશને જાણે એના સર્જનહારનું એક વરદાન છે. જ્યારે જગત માર્ગશૂન્ય બને, જ્યારે ભારતવર્ષમાં અંધકાર છવાઈ જાય, ત્યારે અંધારે અથડાતા એ જન-સમુદાયને જીવનપંથે દીવો ધરનારો એકાદ ઝંડાધારી અવધૂત આ સૈારાષ્ટ્રની ઝાડીઓમાંથી નીકળે છે. બે હજાર વર્ષ પૂર્વે, કનકના કાંગરાએ કરી એ કાળની દુનિયાને અમારાપુરી જેવી લાગતી કનકમયી દ્વારામતીના સિંહાસનેથી, કુરૂક્ષેત્રના સમરાંગણ ઉપર અર્જુનને ફરીવાર ગાંડિવ સજાવનારી ગીતાના ગાનારા શ્રી કૃષ્ણચંદ્ર સૈારાષ્ટ્રમાથી લાધ્યા. શ્રી યદુનન્દને રચેલા એ કીર્તિમંદિર ઉપર જાણે સુવર્ણ-કળશ ચડાવવા, આજથી બરાબર એકસો એક વર્ષ પૂર્વ,વેદોદ્ધારક બ્રહ્મમૂર્તિ દયાનન્દ સરસ્વતી આ ટંકારાની ધરતીમાંથી પ્રગટ્યા. અને આજે યોગીએામાં યોગીશ્વર સમા, તપસ્વીઓમાં તપસ્વીવર સમા, બુદ્ધિપ્રતિભા અને હૃદયઔદાર્ય વિશ્વવંદ્ય બનેલા મોહનદાસ ગાંધી પણ સૌરાષ્ટ્રનુંજ રત્ન છે. જગગતના તારણહારોની કોટિમા સ્થાન પામે એવી આ ત્રણે વિભૂતિ એ ભારતવર્ષને ચરણે સૈારાષ્ટ્રની ભેટ છે. એ સૈારાષ્ટ્રનું સુભાગ્ય છે. એ સૈારાષ્ટ્રનો મોંઘો ભાગ્યાધિકાર છે. \nએવા ધર્મમય વાતાવરણમાં મૂળશંકરનાં પ્રથમ પાંચ વર્ષ ખૂબ લાલનપાલનમાં વીતી ગયાં. કળી ઉઘડીને ખુશબુદાર ફુલ ખીલવા માંડ્યું. મૂળશંકરને માયાભર્યા પિતાએ દેવનાગરી કક્કો શીખવવો શરૂ કર્યો. ધર્મગ્રંથોમાંથી શ્લોકો ચૂંટી ચૂંટીને એનો મુખપાઠ મંડાયો. આઠમે વર્ષે યજ્ઞોપવીત-સંસ્કાર કરવામાં આવ્યા. ત્યાર બાદ તે સંધ્યાના મંત્રો અને વેદગાયત્રીના શ્લોકોનું શિક્ષણ જોશભેર ચાલ્યું, પિતા કે કાકા જ્યાં જ્યાં યજમાનોમાં કથા વાંચવા કે યજમાનવૃત્તિ કરવા જતા ત્યાં ત્યાં મૂળશંકરને સાથે જ લઈ જવાનો શિરસ્તો પડી ગયો.\nપુત્રને કુલધર્મમાં પાવરધો કરવાની પિતા ખૂબ કાળજી રાખતા. મૂળશંકર પાછળથી, પોતાને અને પૂર્વજોને પગલે ચાલે અને ચૂસ્ત શિવ તરીકે કુટુમ્બનો વારસો શોભાવે એ કરસનજી ત્રવાડીના જીવનની એક પ્રબળ અભિલાષા હતી. એ ઉદ્દેશથી ત્રવાડીજીએ મૂળશંકરને શિવાલયે સદા સાથે લેવા માંડ્યો. તેને શિવપૂજા શીખવી. શિવરાત્રિએ અને એવાં મહાપર્વોએ ઉપવાસ વગેરે વ્રત આચરવાનો ધર્મ એના અંતરમાં ઉતાર્યો. એવા દર પર્વે ધર્મ ઘેલા પિતાજી મૂળશંકરને ઉપવાસની ફરજ પાડતા; અને મૂળશંકર મહાવ્યથાપૂર્વક એ વ્રત આચરતો. કેટલી યે વખત એવી ફરજથી તેને બહુ કચવાટ થતો. ભૂખ વેઠાતી નહીં, અને પિતાની બીકે ઉપવાસ તજાતો નહીં, આખરે પુત્રવત્સલ માતા વચ્ચે પડી મૂળશંકરનું દુઃખ ટાળતી. આ છતાં, પિતાને પુત્રનો વિકાસ જોઈ સંતોષ રહેતો.\nમૂળશંકર ચૈાદ વર્ષનો થયો, એ વર્ષની મહાશિવરાત્રિએ એના જીવનમાં એક એવો પ્રસંગ બની ગયો કે જેણે તેની જીન્દગીના જહાજની દિશા જ બદલી નાંખી અને તેના પિતાની બધી આશાઓના ચૂરેચૂરા કરી નાંખ્યા. સિદ્ધાર્થકુમારને વૃદ્ધાવસ્થા અને મૃત્યુનું - માનવદેહની ક્ષણભંગુરતાનું જ્ઞાન થયું અને જગતને નિર્વાણ બોધનારા બુદ્ધદેવ મળ્યા: તરૂણ ન્યુટને વૃક્ષ ઉપરથી ફળને નીચે પડતું જોયું અને વિશ્વના વિજ્ઞાનમાં પલટો લાવનારા ગુરૂત્વાકર્ષણનો નિયમ આપનારા વિજ્ઞાનાચાર્ય ન્યુટનની દુનિયાને પ્રાપ્તિ થઈ: તેમ એ મહારાત્રિ પણ મૂળશંકરના અંતરમાં, આર્યત્વના ઉદ્ધારક પરમ યોગીવર દયાનન્દ સરસ્વતીની સ્થાપના કરનારી પરિવર્તન-રાત્રિ બની ગઈ. એ રાત્રિને સ્વામીજીના અનુયાયી-સંઘ 'દયાનન્દ બોધ ઉત્સવ' તરીકે ઉજવે છે. જીવનમાં એ પ્રસંગ ન આવ્યો હોત તો ? તો દંભ, પાખંડ, અધર્મ અને અનાચારની સામે સિંહગર્જનાએ ગર્જી, એ દાનવના સામ્રાજ્યને જમીનદોસ્ત કરનાર અને હિંદુત્વના સૂર્યનો પુનરૂદય સિદ્ધ કરનાર સતનો લડવૈયો કદાચ, ભારતવર્ષને ન લાધત; તો મૂળશંકરને કુટુમ્બની પ્રતિષ્ઠા સાચવનારો પુત્ર તૈયાર કરવાની કરસનજી ત્રવાડીની મહેચ્છા સફળ થાત. પણ કિરતારની ઇચ્છા મૂળશંકરને માત્ર જીવાપરનો જમીનદાર બનાવવાની નહીં, પણ તેને કૃષ્ણ અને બુદ્ધ, ક્રાઇસ્ટ અને મહમદ, કેાન્ફ્યુશીયસ અને નાનકદેવ જેવા ધર્મ વીરોની હરોલમાં ઉભનારા પયગમ્બર બનાવવાની હતી. અને આખરે તો, પરમેશની ઇચ્છા જ પાર પડે ને ?\nએ ૧૮૪૦ની સાલ મહા મહિનાની અંધારી ચૌદશને શૈવો શિવરાત્રિનું મહાપર્વ ગણીને ઉજવે છે તે મુજબ, એ વર્ષની શિવરાત્રિએ મૂળશંકરને સાથે લઈ કરસનજી શિવમંદિરે ગયા. આખી રાત પૂજનવિધિ ચાલવાની હતી. સો પૂજારીઓએ જાગરણ કરવાનું હતું. પણ આખો દિવસ ઉપવાસ રાખીને લોથ બની ગયેલા મૂળશંકરના પિતા અને તેમના સાથીઓ આખી રાતનું જાગરણ કરી શક્યા નહિ, શિવલિંગ પ્રત્યે નજર રાખી, એકાગ્ર ચિત્ત માળાના પારા ફેરવતા બધા ફેરવતા બ્રાહ્મણદેવોની આંખો ઘેરાઈ અને સૌ પોતપોતાને આસને ધીમે ધીમે ઢળી ગયા, મધરાતને સમયે માત્ર જાગતો બેઠો હતો એક મૂળશંકર.\nશિવાલય, ગામને પેલે પાર સ્મશાનને કાંઠે ઝાડીમાં અટૂલું ઉભું હતું. અંધારી ચૈાદશનો ચોમેર અંધકાર જાગ્યો હતો. સર્વત્ર મધરાતની ભયાનક શક્તિ વર્તતી હતી. એ વાતાવરણમાં, મહા મહિનાની દુઃસહ ટાઢથી ધ્રુજતો અને શરીર સંકોડાતો મૂળશંકર શિવાલયના એક ખુણામાં ગુપચુપ બેઠો હતો. નિદ્રાને હઠાવવા તે વારંવાર પાસેના વાસણમાંથી પાણી લઈ અાંખો ઉપર ચોપડતો હતો અને ટાઢને ઓછી કરવા ધીમે ધીમે સાદે, થોડી થોડી વારે, સંસ્કૃત શ્લોક બોલતો હતો. આખા શિવાલયમાં માત્ર શિવલિંગ પાસે ધીનેા ઝીણો દીવો ટમ ટમ બળતો હતો.\nએકાએક કંઈક સંચાર થયો. મૂળશંકરે સાવધ બની અવાજની દિશામાં કાન માંડ્યા. સંચાર વધતો ચાલ્યો. તે સાવધ બની ઉભો થયો, અને શિવલિંગ પાસે પહોંચ્યો. તેણે જોયું તો ઉંદરડાઓ શિવજીના લિંગ પર દોડાદોડી કરી રહ્યા હતા અને તેમની પાસે ધરાયલી પ્રસાદી પ્રસન્નતાપૂર્વક આરોગતા હતા. મૂળશંકર સ્તબ્ધ બની ગયો. તેણે પળવાર પોતાની સામેના દૃશ્યને સાચું ન માન્યું, પણ ત્યાં તો, મૂળશંકરને મૌનભાવે ઉભેલો ન દેખનારા મુષકોએ જોરશોરથી દોડાદોડી માંડી. ઉંદરોએ શિવજીના માથા ઉપર નાચ માંડ્યો અને શિવજીના દેહને ગલીચ કરવા લાગ્યા, મૂળશંકરથી એ ન જોવાયું. 'આ શિવજીની મૂર્તિ ? વિશ્વનો પ્રલય કરવાનું સામર્થ્ય ધરાવનારા ભગવાન રૂદ્ર આ પોતે? કૈલાસના સ્વામી, કરમાં ત્રિશૂલ ધારનારા, વૃષભરાજ ઉપર સવારી કરનારા, ડમરૂ બજાવનારા, તાંડવનૃત્ય કરનારા, સ્વેચ્છા મુજબ આ જગતના પ્રાણીઓ ઉપર શ્રાપ કે આશીર્વાદ ઉચ્ચારનારા, સકળ નિયંતા શિવજી આ હોય? અને એવા પરમ સામર્થ્યના પતિ આ મુષકોને આમ પોતાને દેહ બગાડવા દ્યે? એ ત્રિપુંડધારીની આવી અનાથ, અવાક્ દશા હોય? ના, આ શિવજી ન હોય, આ શિવજીની મૂર્તિ યે ન હોય.” એવી વિચાર-પરંપરાએ મૂળશંકરને ઘેરી લીધા. મુષકોની લીલા અને શિવજીની ચુપકીદી એ બન્ને વસ્તુનું તેના મનમાં કોઈ રીતે સમાધાન ન થઈ શક્યું. મૂળશંકરના મનમાં ભારી મૂંઝવણ ઉભી થઈ, મૂળશંકર મૂર્તિ પૂજક શૈવ મટી, મૂર્તિપૂજા સામે બંડ જગાવનાર દયાનન્દ સરસ્વતી જન્મવાની ઘડી આવી પહોંચી.\nવિહ્વળ બનેલા મૂળશંકરે, તેના સંશયો રોકી નહીં શકવાથી, પિતાને જગાડ્યા અને વિનયપૂર્વક મનમાં ઉભરાતી બધી આશંકાઓના ઉત્તર માગ્યા. પિતા પુત્રના મનનું સમાધાન કરી શક્યા નહીં. થોડો ડારો, અને થોડા જવાબો આપી, મૂળશંકરને માળા ફેરવવા બેસી જવા આજ્ઞા દીધી, મૂળશંકર પાછા શિવાલયના ખૂણામાં બેસી ગયો. પિતાજી પાછા પોઢી ગયા.\nપણ પિતાના અપૂર્ણ ઉત્તરોથી મૂળશંકરનો વિરોધ શાન્ત ન થયો, ઉલ્ટો ઉગ્ર બન્યો. તેનો નિર્ણય થઈ ચૂક્યો કે આ શિવજી ન હોય, આ પાષણ છે, પિતાને ઉંઘતા મૂકી મૂળશંકર એકદમ ઉભો થયો, અને એ અંધારી રાતે, નદી અને સ્મશાન વીંધીને એકલો ઘેર દોડી ગયો. ઘેર પહોંચીને માતાને જગાડી અને ઉપવાસ તોડ્યો, પછી આખી રાત આ પ્રસંગ ઉપર વિચાર કરતો પથારીમાં આળોટ્યો. મૂળશંકરના જીવનમાં ચૈાદ વર્ષની વયે બનેલી આ ઘટનાએ આર્ય સમાજના સ્થાપકમાં મૂર્તિનો વિરોધ જન્માવ્યો.\nએ મહાશિવરાત્રિ પછી બીજી બે એવી શિવરાતો ચાલી ગઈ એ બે વર્ષ દરમ્યાન મૂળશંકરના જીવનમાં કોઈ મહત્વનો બનાવ ન બન્યો. એનો મૂર્તિવિરેાધ માત્ર મનમાં જ દૃઢ બનતો જતો હતો. કુટુમ્બને કે આસપાસની દુનિયાને મૂળશંકરના એ મનેામન્થનની ભાળ નહોતી. મૂળશંકર કિવચિત્ જ શિવમંદિર જતો. તેનો સંસ્કૃતનો અભ્યાસ પિતાની દેખરેખ નીચે વધતો; હતો. બીજી તરફથી કરસનજી મહારાજે મૂળશંકરને જમીનના અને ધીરધારના કામની કેળવણી આપવાનું શરૂ કર્યું હતું. પણ ત્યાં તો મૂળશંકરના આંતર વલોપાતને વધારે વ્યગ્ર બનાવી મૂકે એવો એક પ્રસંગ બની ગયો.\nએક રાત્રે મૂળશંકર, તેના પિતા અને કાકા અને સૌ કુટુંમ્બ પરિવારના સંગમાં, ગામમાંજ એક સ્વજનને ઘેર વિવાહની ઉજાણીમાં ગયો હતો. આખુ મંડળ, ભોજન પછી બહાર ચોગાનમાં, ચાન્દનીના પ્રકાશમાં સંગીત-ગાનનો આનન્દ માણતું બેઠું હતું. એકાએક એક અનુચર ચોંકવનારા સમાચાર લઈને આવ્યો કે નાનાં બેનને કાગળીઉં વળગ્યું છે. આખું મંડળ, હાંફળું ફાંફળું ઘેર પહોંચ્યું અને ગામડામાં બની શકે એવી સરસમાં સરસ સારવાર છતાં, મૂળશંકરની નાની બેન, માત્ર બે કલાકમાં જ, ભાઈને છોડી કોણ જાણે ક્યાં ચાલી નીકળી ! આખા ઘરમાં રોકકળ મચી રહી. કાચી ઘડીમાં જમડો સાજી નરવી બેનને ઝૂંટવી ગયા, એ કાળજું ચીરનારી કહાણી ઉપર આખા કુટુમ્બે હૃદયફાટ રડવા માંડ્યું. માત્ર અચળ, મુખ ઉપર શોકની છાયા વિનાનો, ગંભીર ઉભો હતો એક મૂળશંકર. એની વહાલી બેનનું શબ ભાળી ન તો એની આંખમાં આંસુ આવ્યું, કે ન તો એના મુખમાંથી એક ઉનો નિસાસો નીકળ્યો. ખરી રીતે તો બેનના વિજોગથી ભાઈને અસહ્ય દુ:ખ થતું હતું - એટલું અસહ્ય કે તેનાં આંસુ અને તેના નિસાસા ગુંગળાઈને મર્યા હતા. એ વખતે, બેનનું કારમું મૃત્યુ જોઈ ભાઈ જીવન- મરણના કૂટ પ્રશ્નનો વિચારતો હતો, તે જીન્દગીની ક્ષણભંગુરતાનાં કારણો શોધતો હતો. સોળ વર્ષનો એ તરૂણ અક્ષય અને અમર બનવાની કોઈ સંજીવનીને માટે તલસતો હતો. મૂળશંકરના આ વર્તાવથી સૌ કુટુમ્બીઓને ભારે અચંબો થયો. પણ, એ છતાં, બેનનું મૃત્યુ મૂળશંકરના મન ઉપર સજ્જડ છાપ મૂકી ગયું, એના અંતરમાં વૈરાગ્યે આસન માંડ્યાં. ૧૮૪૦ ની શિવરાત્રીએ શરૂ થયેલો આંતર વિગ્રહ પાછો વિશેષ જોરથી મંડાયો. \nવળી પાછી બીજી બે શિવરાત્રિઓ ચાલી ગઈ. મૂળશંકર અઢાર વર્ષનો યુવાન બન્યો. બધા જખમોને રૂઝાવી દેનાર અને બધા વ્યાધિઓને વિસરાવી દેનાર કાળદેવે મૂળશંકરને પાછી મન:શાન્તિ બક્ષી. જાણે એ મૂર્તિવિરોધ અને એ મનોવૈરાગ્ય શમી ગયા હોય તેમ મૂળશંકર પાછા કુટુમ્બના કામકાજમાં ગુંથાવા લાગ્યો. તેનું શિક્ષણ બંધ થયું હતું. વૃદ્ધ પિતાનો બધો વહીવટ જુવાન પુત્રને માથે મૂકાયો હતો. મૂળશંકર જીન્દગીની ક્ષણભંગુરતા ભૂલી, તેને માટે નિર્દિષ્ટ થયેલું કાર્ય ચૂકી, સંસારના વહનમાં ઘસડાતો હતો, પણ ત્યાં તો એ મહાપિતાએ, સૌના હલનચલનની દોરીઓ ખેંચનારા એ સર્વસત્તાધીશે, એક નવો પ્રસંગ યોજી મૂળશંકરને ત્રીજો અવાજ દીધો. મૂળશંકરનો આત્મા ફરીવાર જાગ્રત બન્યો. મૂળશંકરના ગૃહત્યાગની સંધ્યા નજીક આવી પહોંચી.\nમૂળશંકર ઉપર પિતા જેટલુંજ વાત્સલ્ય વરસાવતા મૂળશંકરના એક કાકા હતા. મૂળશંકરને પણ એ કાકા ઉપર અપાર હેત હતું, કાકાને મૂળશંકર પોતાના ગુરૂ માનતો, પોતાના ઉચ્ચ સંસ્કાર અને ઉન્નત આશયોના જનક સમજતો. બે વર્ષ પહેલાં જે કોગળીયું નાની બેનને કુટુમ્બની સોડમાંથી ઝડપી ગયેલું એજ કોગળીએ કાકા ઉપર નિશાન માંડ્યું. કાકા પટકાયા, બેનના રામ બે કલાકમાં ઉડી ગયા હતા, પણ કાકાની બિમારી ઘણા દિવસ ચાલી અને એ લંબાણ મૂળશંકરને ઉલ્ટું વિશેષ અસહ્ય થઈ પડ્યું. સરસ તબીબી સારવાર ચાલી. કાળ-શિકારીએ તેના શિકારને છોડવાની સાફ સાફ ના સંભળાવી. કાકા ચાલ્યા. ચાલતી વખતે છેલ્લી ઘડીએ પ્રાણથીએ અધિક પ્રિય ભત્રિજાને પાસે બોલાવી કાકા આશીર્વાદ ઉચ્ચારવા ગયા, ત્યાં તો જીવનનો દીવો બુઝાઈ ગયો. મૂળશંકરથી આ ન સહાયું. કાકાના શબને નીરખી બે વર્ષ પહેલાના બેનના મૃત્યુની સ્મૃતિઓ સજીવન થઈ. યમદેવ એના સ્નેહીજનને આમ ઉઠાવી જાય છે અને તે નિરાધારીની નજરે જોઈ રહે છે એ વિચારે ! મૂળશંકરને શબ્દોમાં ન વર્ણવી શકાય એટલું દુ:ખ થયું. આવા કારમા પ્રસંગોએ ગંભીર અને અડગ રહેતો મૂળશંકર પોકેપોક મૂકીને રોયો. એને માટે, હવે, ક્ષણભર પણ સંસારમાં રહેવું ખારૂં ઝેર બની ગયું.\nમૂળશંકરને આ દુનિયા અને તેના ક્ષણિક રંગો જોઈ વારંવાર જમડાની સવારીઓ સાંભરતી હતી. એને એ જમડાઓની સત્તામાંથી છુટવું હતું, મૂળશંકરને અમરત્વ જોઈતું હતું. એ અર્થે એને યોગીઓની પાસે પહોંચવું હતું. હવે મૂળશંકરને પહેલી તકે ઘર છોડી યોગ સાધવાની - જીવન અને મૃત્યુથી પર બનવાની ધુન લાગી.\nમૂળશંકરે તેની આ મનોદશાથી પિતાને અજાણ રાખવાને ખૂબ પ્રયત્ન કર્યા. પણ મૂળશંકરના મ્હોં ઉપર, તેના દરેકે દરેક વર્તનમાં, વૈરાગ્યની છાપ સ્પષ્ટ દેખાતી હતી, ત્યાં વ્યવહારથી બિનવાકેફ એ યુવક તેના મનોભાવને ગુપ્ત કેમ રાખી શકે ? માતાપિતાએ મૂળશંકરને પાછા સ્વસ્થ બનાવવા પરણાવી દેવાનો વિચાર માંડ્યો. મૂળશંકર એ કળી ગયો. એણે એનો ઉગ્ર વિરોધ કર્યો અને વિદ્યાભ્યાસ અર્થે કાશી જવાની જોરદાર માગણી મૂકી. મૂળશંકર કાશી તો ન જઈ શક્યા; પણ, આખરે, તે પાસેના ગામડામાં એક પંડિતને ત્યાં થોડાં વર્ષ વિદ્યાભ્યાસ માટે મોકલવાનું ઠરાવી પિતાએ પુત્રના મનનું સમાધાન કર્યું.\nગૃહત્યાગ સાધવાનો હવે અવસર મળશે એ વિચારે મૂળશંકરને ખૂબ જ હર્ષ થયો અને તે હરખાતો હરખાતો પંડિતને ગામ ગયો. કરસનજી ત્રવાડીની આજ્ઞાથી પંડિત મૂળશંકર ઉપર પૂરો જાપ્તો રાખતા. તેને ક્યાંય એકલો જવા દેતા નહીં, અને થોડા દિવસમાં તે દક્ષ પંડિતે પણ મૂળશંકરની મનો દિશા માપી લીધી. યોગ અને યોગીઓનું દિવસરાત રટણ કરતા આ નવા શિષ્યને જોઈ પંડિતનો ભય મૂળશંકરના પિતા કરતાં યે આકરો થયો. પંડિતે કરસનજી ત્રવાડીને પોતાની પાસે બોલાવ્યા અને મૂળશંકરની મનોઘેલછાની વાત કરી. સાથે સાથે દુનિયાડાહ્યા પંડિતજીએ મૂળશંકરના પિતાને સલાહ દીધી કે એ ઘેલછામાંથી પુત્રને ઉગારવાનો એક જ ઉપાય છે અને તે ઝટપટ પરણાવી ખંભા ઉપર ઘોંસરી નાખી દેવાનો.\nપિતાએ પંડિતને ઘરેથી મૂળશંકરને પોતાની સાથે પાછો જીવાપર લીધો, અને એક તરફથી તેની ઉપર છુપી રીતે ચોકી ગોઠવી અને બીજી તરફથી એટલી જ છુપી રીતે લગ્નની તૈયારીઓ માંડી. પણ જેમ મૂળશંકરના મનોભાવ પિતાથી અજાણ નહોતા રહી શક્યા, તેમ લગ્નની તૈયારીઓ મૂળશંકરથી છાની રહી શકી નહિ. મૂળશંકરે પોતાના લગ્ન સામે સખ્ત વિરોધ કર્યો અને કાશી ભણવા જવાની હઠ લીધી. આ વખતે તો પિતાએ પુત્રના મનનું સમાધાન કરવાને બદલે તેને રાતી આંખ બતાવીને જ ચૂપ કર્યો. મૂળશંકર ઘડીભર ચૂપ થયો.\nપણ મૂળશંકરે લગ્નના ફંદામાં ન ફસાવાનો અને કુટુંમ્બનાં બંધનો તોડી નાસી છૂટવાને નિર્ણય કર્યો હતો. તેણે આજન્મ બ્રહ્મચારી રહી. યોગની સિદ્ધિઓ વરવાનો મનોરથ બાંધ્યો હતો. આખરે એ નિર્ણય અને એ મનોરથનો વિજય થયો. પ્રભુના આદેશને વશ બની મૂળશંકર ઓગણીસ વર્ષની વયે, જેઠ મહિનાની એક સાંજે, માતાપિતાને ખબર ન પડે એવી રીતે ઘરબાર છોડી ચાલી નીકળ્યો.\n"https://gu.wikisource.org/w/index.php?title=ઝંડાધારી_-_મહર્ષિ_દયાનંદ/ત્રણ_અવાજ&oldid=68001" થી મેળવેલ\nઆ પાનામાં છેલ્લો ફેરફાર ૨ એપ્રિલ ૨૦૧૭ના રોજ ૧૧:૩૦ વાગ્યે થયો.


5 ખ્યાતિપ્રાપ્ત હસ્તીઓ જેમણે વાંજણાપણાને આપી માત |5Celebs who Thrashed Infertility - Gujarati Oneindia\n| Updated: Tuesday, June 10, 2014, 13:05 [IST]\nતેઓ વિશ્વપ્રસિદ્ધ વ્યક્તિઓ છે તથા તેઓ પોતાના કેરિયરમાં પણ સફળ છે. આ ઉપરાંત આ ખ્યાતિપ્રાપ્ત વ્યક્તિઓ પાસે ખૂબ જ સંપતિ છે. પરંતુ પ્રસિદ્ધ હોવા થવા સમૃદ્ધ હોવાનો અર્થ એ નથી કે તેમનું જીવન ખૂબ જ સરળ અને સારુ છે.\nતેઓ પણ પોતાના જીવનના કોઇને કોઇ મુશ્કેલીના સમયમાંથી પસાર થઇ ચૂક્યા છે. અહીં અમે5પ્રસિદ્ધ વ્યક્તિઓ અંગે જાણકારી આપી છે જેમણે વાંજણાપણાની સમસ્યાથી સંઘર્ષ કર્યો છે, અને આખરે એ પરિસ્થિતિને માત આપી છે. તેમાંથી કેટલાંકે આઇવીએફ પદ્ધતિને અપનાવી છે તો કોઇએ બાળક દત્તક લેવાના વિકલ્પ પસંદ કર્યો છે.\nઆવો જોઇએ કે એ પાંચ હસ્તીઓ કોણ છે અને શું છે તેમના જીવનની કહાણી...\n1 ડિસેમ્બર 2011નો દિવસ આ યુગલ માટે સૌથી ખુશીનો દિવસ હતો. કેટલીંક તકલીફો અને એક લાંબી ઇંતેજારી બાદ કિરણ અને આમિરને સરોગસીની પદ્ધતિ દ્વારા પોતાની પહેલી સંતાન પ્રાપ્ત થઇ. આમાં તેમને આ વિટ્રો ફર્ટિલાઇજેશન (આઇવીએફ) પદ્ધતિનો સહારો લીધો. મેડિકલથી સંબંધિત કેટલીક સમસ્યાઓના કારણે ડોક્ટરોએ તેમને આઇવીએફ પદ્ધતિ અપનાવા જણાવ્યું હતું.\nમરીકા ક્રોસ, અમેરિકન અભિનેત્રી\n30 વર્ષની ઉંમર બાદ સ્ત્રીની ઉર્વરતા (પ્રજનન ક્ષમતા) ઓછી થવા લાગે છે તથા ગર્ભધારણથી સંબંધિત સમસ્યાઓ વધી જાય છે. આ જ વાત મરીકા ક્રોસની સાથે બની. જ્યારે તેણે માતા બનવાનો નિર્ણય કર્યો ત્યારે તે 40 વર્ષની હતી. માટે લગ્નના તુરંત બાત તેમણે આઇવીએફ ઉપચાર કરાવ્યો. ફેબ્રુઆરી 2007ના રોજ તેમણે બે જુડવા બાળકીઓને જન્મ આપ્યો.\nબ્રૂક શીલ્ડ્સ એક અમેરિકન મોડલ અને અભિનેત્રી છે. પોતાના પ્રથમ પુત્રના ગર્ભમાં આવતા પહેલા આ અભિનેત્રી7વાર આઇવીએફ ઉપચાર લઇ ચૂકી હતી. આ સમય તેમના જીવનનો સૌથી મુશ્કેલીભર્યો સમય હતો. તેમને પ્રસવ બાદ થનારી સમસ્યાઓનો સામનો કરવો પડ્યો. બાળકની જરૂરીયાતોને પૂરી કરવામાં અસક્ષમતા તેનામાં આવી ગઇ હતી જેના કારણે તે તણાવનો શિકાર થઇ ગઇ હતી. ધીરે ધીરે ડોક્ટરોની સહાયતાથી તે તણાવની સ્થિતિમાંથી બહાર નીકળી શકી.\nઆ એક કેનેડિયન સિંગર છે. 17 ડિસેમ્બર 1994ના રોજ તેમના લગ્ન રેને એંજેલિલ સાથે થયા. તેમણે ઘણા વર્ષો સુધી ગર્ભ ધારણ કરવાનો પ્રયત્ન કર્યો પરંતુ નિષ્ફળ રહી. અંતે તેમણે ઇન-વિટ્રો ફર્ટિલાઇજેશનનો નિર્ણય કર્યો સેલીન6વાર આઇવીએફ પ્રક્રિયામાંથી પસાર થઇ. આ બધું તેમના માટે ખૂબ જ ભાવનાત્મક હતું. 23 ઓક્ટોબર 2010ના રોજ તેમણે જોડીયા સ્વસ્થ બાળકોને જન્મ આપ્યો.\nઆ એક ઓસ્ટ્રેલિયન પ્રોડ્યૂસર અને એક્ટર છે. 11 એપ્રિલ 1996ના રોજ તેમના લગ્ન દેબોરરા-લી ફુર્નેસ સાથે થયા. તેઓને પોતાનું બાળક જોઇતું હતું. દેબોરરા બે વાર ગર્ભવતી થઇ પરંતુ બંનેવાર તેમનું ગર્ભપાત થઇ ગયું. બાદમાં તેમણે બે બાળકો અને ઓસ્કર મેક્સમિલિયન અને અવા ઇલિયોટને દત્તક લીધા.\nટેસ્ટ ટ્યુબ બેબી: સંતાનસુખ આપવાના નામે લક્ષ્મીકૃપા મેળવે છે ડૉક્ટર્સ?\nivf health woman stars amir khan kiran rao celebrity pregnant lifestyle આઇવીએફ સ્વાસ્થ્ય મહિલા સિતારા આમિર ખાન કિરણ રાવ હસ્તીઓ ગર્ભવતી\nI have included5celebs, who have struggled with fertility issues. Some of them resorted to IVF and others opted for adoption.


Carl Rock makes video - Wife not found for 269 days, Center says - were doing business on tourist visa | કાર્લ રોકે વીડિયો બનાવી કહ્યું- 269 દિવસથી પત્નીને નથી મળ્યો, કેન્દ્રએ કહ્યું- ટૂરિસ્ટ વિઝા પર ધંધો કરતો હતો - Divya Bhaskar\nCarl Rock Makes Video Wife Not Found For 269 Days, Center Says Were Doing Business On Tourist Visa\nન્યૂઝીલેન્ડના યુ-ટ્યૂબરની ભારતમાં નો-એન્ટ્રી:કાર્લ રોકે વીડિયો બનાવી કહ્યું- 269 દિવસથી પત્નીને નથી મળ્યો, કેન્દ્રએ કહ્યું- ટૂરિસ્ટ વિઝા પર ધંધો કરતો હતો\nવીડિયો બનાવી મોદી, કેજરીવાલને મદદ માટે વિનંતી કરી\nએક વર્ષનો પ્રતિબંધ લગાવાયો\nન્યૂઝીલેન્ડના પ્રખ્યાત બ્લોગર કાર્લ રોકે ભારતમાં પ્રવેશ કરવા પર પ્રતિબંધ લગાવાયો છે. ANI અનુસાર, કેન્દ્રીય ગૃહ મંત્રાલયના અધિકારીઓએ કાર્લ પર વિઝાના નિયમોના ઉલ્લંધન કરવાનો આરોપ લગાવવામાં આવ્યો છે. કાર્યવાહી પછી કાર્લે સરકાર પર ઘણા આરોપ લગાવ્યા છે.\nતેણે કહ્યું હતું કે તેઓ 2020માં ભારતથી દુબઇ અને પાકિસ્તાનની યાત્રા પર ગયેલા. એ પછી કેન્દ્ર સરકારે વિઝા રદ કરી દીધા હતા. તેણે દુબઇથી નવા વિઝા માટે અરજી કરી હતી. ત્યાર બાદ કાર્લને મળવા બોલાવવામાં આવ્યો અને કહેવામાં આવ્યું કે તેમના વિઝા રદ કરી તેમને બ્લેક લિસ્ટમાં નાખવામાં આવ્યો છે. કાર્લે હરિયાણાની મનીષા મલિક સાથે લગ્ન કર્યા છે.\nએક વર્ષ સુધી પ્રતિબંધ લગાવાયો છે\nકેન્દ્ર સરકારના અધિકારીઓએ PTIને જણાવ્યું હતું કે કાર્લ ટૂરિસ્ટ વિઝા પર ભારત આવ્યો હતો અને અહીં ધંધો કરી રહ્યા હતા. તેમણે કેટલીય વાર નિયમોનો ભંગ કર્યો છે. આ જ કારણથી તેના વિઝા રદ કરી તેને ભારતમાં પ્રતિબંધિત કરવામાં આવ્યો છે.\nપત્નીથી દૂર કરવાનો આરોપ લગાવ્યો\nકાર્લે ભારત સરકાર પર પોતાની પત્નીથી તેમને દૂર કરવાનો આરોપ મૂક્યો છે. તેણે ન્યૂઝીલેન્ડના પ્રધાનમંત્રી જૈસિંડા આર્ડેન, પ્રધાનમંત્રી નરેન્દ્ર મોદી, દિલ્હીના CM અરવિંદ કેજરીવાલ સહિત કેટલાક નેતાઓ પાસે સોશિયલ મીડિયા દ્વારા મદદ માગી છે. કાર્લની મદદ માટે સોશિયલ મીડિયા પર એક સિગ્નેચર ઝુંબેશ પણ ચલાવવામાં આવી રહી છે. બ્લેકલિસ્ટ થયા પછી કાર્લે યુ-ટ્યૂબ વીડિયો પોસ્ટ કર્યો છે. વીડિયોમાં કાર્લે દાવો કર્યો છે કે તેઓ તેની પત્નીથી 269 દિવસથી નથી મળ્યા.\nકાર્લે વડાપ્રધાન નરેન્દ્ર મોદી અને દિલ્હીના સીએમ અરવિંદ કેજરીવાલની મદદ માગી હતી.\nપ્લાઝમા ડોનેટ કરવા પર કેજરીવાલે પ્રશંસા કરી હતી\nકાર્લ રોક આ પહેલાં ભારતમાં હતા. અહીં તેને કોરોના થયો હતો. સાજા થયા બાદ તેણે પ્લાઝમા ડોનેટ કર્યા હતા. આ કારણોસર અરવિંદ કેજરીવાલે તેની પ્રશંસા કરી હતી\nસંપૂર્ણ ભારત ફરવાનો દાવો\nકાર્લ રોકના યુ-ટ્યૂબ પર 18 લાખથી વધુ સબ્સ્ક્રાઇબર છે. તેનો દાવો છે કે ભારતના દરેક રાજ્ય અને કેન્દ્રશાસિત પ્રદેશમાં ફરી ચૂક્યા છે. તેણે પોતાના વીડિયોમાં વિદેશી પર્યટકો સાથે થતા અન્યાયની પણ વાત કહી છે.


શરીરના આ ભાગમાં 45 લાખનું સોનું લઈને દુબઈથી દિલ્હી આવ્યા2લોકો, અધિકારીઓ પણ ચોંકી ગયા - INN Gujarati\nશરીરના આ ભાગમાં 45 લાખનું સોનું લઈને દુબઈથી દિલ્હી આવ્યા2લોકો, અધિકારીઓ પણ ચોંકી ગયા\nદિલ્હીના IGI એરપોર્ટ પર સોનાની દાણચોરીનો એક અનોખો કિસ્સો પ્રકાશમાં આવ્યો છે. કસ્ટમ્સ ડિપાર્ટમેન્ટના અધિકારીઓએ દુબઈથી દિલ્હી પહોંચેલા બે લોકોની ધરપકડ કરી છે અને તેમના મો inામાં આશરે 45 લાખ રૂપિયાનું સોનું છે. બંને મોઢાની અંદર છુપાયેલ સોનું લાવી રહ્યા હતા. જેઓ એરપોર્ટ પર કસ્ટમ વિભાગના અધિકારીઓ દ્વારા પકડાયા છે.\nદિલ્હી કસ્ટમ ઝોન દ્વારા કહેવામાં આવ્યું છે કે આ મામલો 28 ઓગસ્ટની રાતની છે. ગ્રીન ચેનલમાં દુબઇથી આવતા બે ઉઝબેકિસ્તાનના નાગરિકો ઇન્દિરા ગાંધી એરપોર્ટ પર પકડાયા હતા. તપાસ કરતા તેમના મોંમાંથી 951 ગ્રામ સોનું અને ધાતુની સાંકળ મળી આવી હતી. તેના દાંત ઉપર સોનાનો tedોળ હતો અને તેના મો inામાં સાંકળ રાખવામાં આવી હતી. જે બાદ સોનું જપ્ત કરવામાં આવ્યું હતું.\nવિચિત્ર રીતે સોના અને અન્ય મોંઘી ધાતુઓની દાણચોરીનો આ પહેલો કિસ્સો નથી. ભૂતકાળમાં અનેક ઘટનાઓમાં લોકો શરીરમાં છુપાવેલું સોનું લઈ જતા પકડાયા છે. ગયા મહિને દિલ્હીના ઇન્દિરા ગાંધી ઇન્ટરનેશનલ એરપોર્ટ પરથી એક મહિલા સહિત ત્રણ સુદાન નાગરિકોની ધરપકડ કરવામાં આવી હતી અને તેમની પાસેથી 1.82 કરોડ રૂપિયાનું 4.1 કિલો સોનું મળી આવ્યું હતું.\n← શનિવારના રોજ સારંગપુર હનુમાનજી આ રાશિના લોકો ઉપર વરસાવશે કૃપા\nઆ એક્ટ્રેસે અડધી ઉઘાડી થઈને પડાવી એવી તસવીરો કે જોતા જ સિસકારા બોલાવી દેશો! →\nજતા જતા દિવ્યા ભારતી એ બનાવી આ અભિનેત્રીને સુપરસ્ટાર, ફિલ્મની અડધી શૂટિંગ થઈ ગઈ હતી પૂર્ણ\nસવારે ખાલી પેટ મુઠ્ઠીભર ફણગાવેલા ચણા ખાવાથી, આ 8 મુશ્કેલીઓને મૂળમાંથી દૂર કરી દેશે\nખુબસુરતી ની બાબત માં નીતા અંબાણી ને પણ ટક્કર આપે છે તેની બહેન, જાણો માતા અને બહેન વિશે આ વાતો..


૬ – શબ્દના સથવારે – ઝાંઝવાં – કલ્પના રઘુ | "બેઠક" Bethak\n૬ – શબ્દના સથવારે – ઝાંઝવાં – કલ્પના રઘુ\nPosted on November 9, 2017 by Kalpana Raghu\nઝાંઝવાં શબ્દ તળપદી ભાષામાં વપરાય છે. ઝાંઝવાં એટલે સવાર સાંજનો ઝાંખો પ્રકાશ, તેજથી કે આંસુથી આંખને પડતી ઝાંખપ. ઝાંઝવાંનાં નીર એટલે મૃગજળ. અંગ્રેજીમાં મૃગજળને મીરાજ કહે છે. ક્ષિતિજની ઉપર તરફ વાતાવરણમાં દેખાતા મૃગજળને લુમિંગ કહે છે જેમાં દૂરની વસ્તુનું આભાસી અને ચત્તુ પ્રતિબિંબ વાતાવરણમાં અધવચ્ચે લટકતું હોય તેવું દેખાય છે. મોટે ભાગે ધ્રુવપ્રદેશમાં લુમિંગ જોવા મળે છે.\nદરેક ઘટનાનું એક વાતાવરણ હોય છે. ઝાંઝવાંનાં જળ ખરા બપોરે જ દેખાય છે. અંધારામાં ઝાંઝવાં ન સર્જાય. પોતાની સગી આંખે દેખાતાં ઝાંઝવાંનાં જળ શું વાસ્તવિક પાણી છે? રણ ઉપર પડતું સૂર્યપ્રકાશનું પ્રતિબિંબ કે જે પાણી જેવું લાગે છે તેને મૃગજળ કહેવાય. જેસલમેરની રણભૂમિમાં હરણનાં ઝૂંડ જોવા મળે છે. ત્યાં ઉનાળામાં એકાએક પાણી દેખાય. હરણ આ જુએ એટલે જળ માનીને દોડે. જેમ જેમ નજીક જાય તેમ તે દૂર થતું જાય અને છેવટે પાણી ના મળે, તરસે મરી જાય.\nઆ તબક્કે મીરાંબાઇનું ભક્તિગીત યાદ આવે છે.\n‘સંસારીનું સુખ એવું, ઝાંઝવાંનાં નીર જેવું;\nતેને તુચ્છ કરી ફરીએ રે, મોહન પ્યારા.’\nમાનવ જીવન શું છે? મૃગલાની દોટ. ઇચ્છાઓનો અખૂટ મહાસાગર. બાળપણથી યુવાનીમાં પ્રવેશ, ઉંચી ઉડાન ભરવાની હોંશ હોય ત્યાં દુન્યવી જવાબદારીઓનાં પેંગડામાં પગ ભેરવી દેવા પડે. અસ્તિત્વ માટે સતત ઝઝૂમવું પડે! એક ઇચ્છા પૂરી થાય ત્યાં બીજી દેખાય. આજનો માનવ મૃત્યુ પર્યન્ત મૃગલાની જેમ અવિરત દોટ દોડતોજ રહે છે. એની ભૌતિક તરસ છીપાતી જ નથી. તરસ્યું મૃગલુ પાણી તરફ દોડે છે. તે પાણી પીએ. જો તે મૃગજળ તરફ દોડશે તો ભટકીને મરી જશે. પાણી પીવુ તે પાપ નથી પરંતુ જળ અને મૃગજળનો ભેદ ન કરીને મૃગજળ તરફ દોડ્યા કરવું એ પાપ છે. ક્ષણિક સુખ માટેની દોટ આખરે ઝાંઝવાંમાં ડૂબાડે છે.\nમાનવ સ્વભાવજ એવો છે કે તેને ખોટી હૈયાધારણ, જીન્દગીનાં વળગણો ગમે છે. કારણકે નદીનાં જળ સૂકાય છે પરંતુ ઝાંઝવાંનાં જળ આજીવન વહેતા રહે છે. આખરે માનવ પસ્તાય છે. રામાયણમાં રામે માયા કરી. સોનાનો મૃગ કદી હોઇજ ના શકે પરંતુ શક્ય ના હોય તેનો આભાસ થાય એ માયા. ધન, પદ, પ્રતિષ્ઠા, પત્ની, પરીવાર જેવાં ભ્રામક સુખોનાં સુવર્ણમૃગો આપણને લલચાવે છે, ફસાવે છે, આખરે ઝાંઝવાંનાં જળ જેવા સાબિત થાય છે.\nThis entry was posted in Uncategorized and tagged Uncategorized by Kalpana Raghu. Bookmark the permalink.\n7 thoughts on “૬ – શબ્દના સથવારે – ઝાંઝવાં – કલ્પના રઘુ”\nસુરેશ જાની on November 9, 2017 at 6.18 said:\nઆ શબ્દ ગુજરાતી સાહિત્યમાં એટલો બધો વપરાયો છે કે, હવે કવિતાઓમાં વપરાય ત્યારે સવાલ ઊઠે કે, કવિ કચ્છમાં રહ્યા હશે? !\nજો કે, ઝાંઝવાં શહેરની ડામરિયા સડકો પર પણ દેખાતાં હોય છે ! એની પર એક હાઈકૂ\nસાચી વાત છે સુરેશભાઈ,ઝાંઝવાં શબ્દ પર અનેક કવિતા લખાઈ છે.શહેરની સડકો પર પણ દેખાયછે.પરંતુ કવિની કલ્પના…..હાઇકુમાં ..કાળા ડીબાંગ રસ્તા પર પણ ઝાંઝવાં ઝગે!? વાહ!\nP. K. Davda on November 9, 2017 at 6.18 said:\nમૃગજળ જેવા અઘરા શબ્દની જગ્યાએ ઝાંઝવા જેવો સંગીતમય શબ્દ કેટલો મીઠ્ઠો લાગે છે. વેણીભાઈ પુરોહિતનું પ્રખ્યાત ભજન યાદ આવે છે,\n“સુખના સુખડ જલે રે મારા મનવા!\nમારા મનવા! તરસ્યા ટોળે વળે.”\nઆ તરસ્યાનાં ટોળાં ઝાંઝવા પાછળ જ તો નથી દોડતા?\nજેમ મીરાંબાઈએ કહ્યું છે તેમ\n“સંસારીનું સુખ એવું, ઝાંઝવાનાં નીર જેવું;”\nદાવડા સાહેબ,મેં મૃગજળના બદલે ઝાંઝવાં શબ્દ એટલેજ પસંદ કર્યો હતો.મને પણ મીઠો લાગ્યો હતો.ભજનનાંશબ્દો ગમ્યા.આભાર.\nPragnaji on November 10, 2017 at 6.18 said:\nવાહ સરસ એક મારું ગમતું ગીત યાદ આવ્યું ..મનુભાઈ ગઢવી …નું ખુબ જાણીતું ગીત……\nBijal Jagad on April 27, 2021 at 6.18 said:\nશિશિર આવે કદી હેમંત આવે ,આવે જ્યારે વસંત,\nશબ્દનો હું ગરમાળો થઈ ખરતો રહું તુજ રાહમાં.\nસૌંદર્યમાં પણ એ પણ પ્રાકૃતિક સૌંદર્ય શું કમ છે ?\nવિસ્તરી સ્મિતની રેખા ચાંદની ફૂટી જાણે આભમાં.\nરામ જાણે નેત્રમાં શું હતું ફૂલમાં આગ ભાળી ગઈ,\nકેટલા પ્રાણ દેહ છોડી થઈ શ્વાસની પથારી રાખમાં.\nસાંજની પોકને કેહવું તો હવે શું કેહવુ સમી સાંજે,\nમધ્યમાં જ હું જીવ્યો મને જિંદગી તું ના આંકમાં.\nશબ્દની આરપાર જીવ્યો બોલવાનો નથી રિવાજ,\nકહેતો સમીર ચમેલીને ભર ફોરમ પર્ણની પાંખમાં.\nપંથભૂલ્યા રાહગીર જેમ ભટકું છું કબીર ની જેમ,\nઆંખ ઊંડી છે ને આગનું સ્ત્રોવર ફૂલોની ચાલમાં,\nહસી પડી કળીઓ નથી બાગનું કલેજું ઘાસમાં.\nપૃથ્વી આખી ઉછળતો ચરું વ્યોમ આખું વરાળમાં.\n~ બીજલ જગડ


manmohan singh suggest modi govt how to deal with economic slowdown boost job sector mb – News18 Gujarati\nદેશને 'મંદી'થી બચાવવા મનમોહન સિંહે મોદી સરકારને આપી આ5સલાહ\nમોદી સરકારે સૌ પહેલા તો સ્વીકારવું પડશે કે દેશ આર્થિક સંકટનો સામનો કરી રહ્યો છે : મનમોહન સિંહ\nનવી દિલ્હી : દેશની અર્થવ્યવસ્થા (Indian Economy Slowdown)ને ફરી પાટા પર લાવવા માટે પૂર્વ વડાપ્રધાન અને અર્થશાસ્ત્રી ડૉ. મનમોહન સિંહ (Former Prime Minister of India Manmohan Singh)એ મોદી સરકાર ને અનેક મહત્વપૂર્ણ સલાહ આપી છે. અખબાર દૈનિક ભાસ્કરને આપેલા વિશેષ ઇન્ટરવ્યૂમાં મનમોહન સિંહે કહ્યું કે, સરકારને નોકરીઓ (Jobs Creation) આપનારા સેક્ટર્સને મજબૂત કરવા જોઈએ. સાથોસાથ, તેમનું માનવું છે કે, દેશ આર્થિક સુસ્તીના સમયમાંથી પસાર થઈ રહ્યો છે, તે સ્ટ્રક્ચરલ અને સાઇક્લિક બંને છે.\nમનમોહન સિંહ કહ્યું છે કે, પહેલું પગલું એ છે કે સ્વીકારવું જોઈએ કે આપણે સંકટનો સામનો કરી રહ્યા છીએ. સરકારે એક્સપર્ટ્સ અને તમામ સ્ટોકહોલ્ડર્સની વાતો ખૂલ્લા મનથી સાંભળવી જોઈએ. સેક્ટર મુજબ જાહેરાતો કરવાને બદલે હવે સરકાર સમગ્ર આર્થિક માળઆને એક સાથે આગળ ધપાવવા પર કામ કરે. મનમોહન સિંહે આર્થિક સ્થિતિ સુધારવા માટે આ પાંચ પગલાં ઉઠાવવાની સલાહ આપી છે.\nમનમોહન સિંહે સલાહ આપતાં કહ્યું છે કે, જીએસટીને તર્કસંગત કરવો પડશે, ભલે થોડા સમય માટે ટેક્સમાં નુકસાન થાય. ગ્રામીણ વપરાશ વધારવા અને કૃષિને ફરી બેઠી કરવા માટે નવી પદ્ધતિ શોધવી પડશે. કોંગ્રેસના ઘોષણા-પત્રમાં મજબૂત વિકલ્પ છે, જેમાં કૃષિ બજારોને ફ્રી કરીને લોકોને પૈસા પરત કરી શકાય છે.\n>> મૂડી નિર્માણ માટે લોનની ઘટ દૂર કરવી જોઈએ. માત્ર સાર્વજનિક ક્ષેત્રની બેંક નહીં, પરંતુ એનબીએફસી સાથે પણ ઠગાઈ થાય છે. કાપડ, ઓટો, ઇલેક્ટ્રોનિક્સ અને સસ્તા મકાનો જેવા મુખ્ય નોકરી આપનારા ક્ષેત્રોને પુનર્જીવિત કરવા પડશે. તેના માટે સરળ લોન આપવી પડશે. ખાસ કરીને એમએસએમઈ માટે મોટા પગલાં ભરવા પડશે.\n>> આપણે અમેરિકા-ચીનમાં ચાલી રહેલા ટ્રેડવોરના કારણે ખૂલી રહેલા નવા નિકાસ બજારોને ઓળખવા પડશે. યાદ રાખવું જોઈએ કે સાઇક્લિક અને સ્ટ્રક્ચરલ બંને સમસ્યાઓનું સમાધાન જરૂરી છે. તો જ 3-4 વર્ષમાં ઉચ્ચ વિકાસ દરને પરત મેળવી શકાય છે.\n>> મનમોહન સિંહનું એવું પણ માનવું છે કે, ભારત ખૂબ ચિંતાજનક આર્થિક મંદીમાં છે. છેલ્લા ક્વાર્ટરની5ટકા જીડીપી વિકાસ દર6વર્ષમાં સૌથી ઓછો છે.\n>> નોમિનલ જીડીપી ગ્રોથ પણ 15 વર્ષના નીચલા સ્તરે છે. અર્થવ્યવસ્થાના અનેક પ્રમુખ ક્ષેત્રો પ્રભાવિત થયા છે. તેની સાથે જ ઓટોમોટિવ સેક્ટરના ઉત્પાદનમાં ભારે ઘટાડો નોંધાયો છે.\nઆ પણ વાંચો, 13 સપ્ટેમ્બર સુધીમાં ખરીદો બજાર ભાવ કરતાં સસ્તું સોનું, તક ચૂકી ન જતા!\n>> સાડા ત્રણ લાખથી વધુ નોકરીઓ જઈ ચૂકી છે. રિયલ એસ્ટેટ સેક્ટર સારું પ્રદર્શન નથી કરી રહ્યું, જેના કારણે ઈંટ, સ્ટીલ તથા ઇલેક્ટ્રિકલ્સ જેવા સંબંદ્ધ ઉદ્યોગ પણ પ્રભાવિત થઈ રહ્યા છે.\n>> કોલસો, કાચું તેલ અને પ્રાકૃતિક ગેસના ઉત્પાદનમાં ઘટાડા બાદ કોર સેક્ટર ધીમું થઈ ગયું છે. ગ્રામીણ અર્થવયવસ્થા પાકની અર્પાપ્ત કિંમતોથી ગ્રસ્ત છે. 2017-18માં બેરોજગારી 45 વર્ષના ઉચ્ચ રસ્ત પર રહી.\nઆ પણ વાંચો, Hondaની ગાડીઓ પર મળી રહ્યું છે4લાખ સુધીનું ડિસ્કાઉન્ટ, જાણો ઑફર્સ\nTags: Crisis, Economy, Manmohan singh, Slowdown, નરેન્દ્ર મોદી, ભારત, મોદી સરકાર


Gujarati News » International news » 113 passengers killed when plane crashes into rock due to negligence of angry pilot\nOn this day: ત્રિભુવન એરપોર્ટ નજીક ક્રેશ (Plane Crash)થયું. આ અકસ્માતમાં 113 લોકોના મોત થયા હતા. વિમાન ત્રિભુવન એરપોર્ટ (Tribhuvan Airport)ના2રનવે પર ઉતરવાનું હતું.\nPublish Date - 12:04 pm, Sat, 31 July 21 Edited By: Pinak Shukla Follow us -\n113 passengers killed when plane crashes into rock due to negligence of angry pilot\nOn this day: હવાઈ મુસાફરી(Air Travelling)ની શરૂઆતથી, લોકોને ઝડપથી એક જગ્યાએથી બીજી જગ્યાએ જવાનો રસ્તો મળ્યો છે. પરંતુ હવાઈ મુસાફરી દરમિયાન કેટલાક અકસ્માતો થયા છે, જેણે લોકોને તેમના પ્રિયજનો પાસેથી છીનવી લીધા છે. આવી જ એક ઘટના 1992 માં આ દિવસે નેપાળ(Nepal)માં બની હતી. થાઈ એરવેઝ ઈન્ટરનેશનલ ફ્લાઈટ 311 (Thai Airways International Flight 311), 31 જુલાઈ 1992 ના રોજ બેંગકોક, થાઈલેન્ડના ડોન મુઆંગ આંતરરાષ્ટ્રીય એરપોર્ટથી કાઠમંડુ, નેપાળના ત્રિભુવન આંતરરાષ્ટ્રીય એરપોર્ટ તરફ જઈ રહી હતી.\nપરંતુ આ વિમાન ત્રિભુવન એરપોર્ટ નજીક ક્રેશ (Plane Crash)થયું. આ અકસ્માતમાં 113 લોકોના મોત થયા હતા. વિમાન ત્રિભુવન એરપોર્ટ (Tribhuvan Airport)ના2રનવે પર ઉતરવાનું હતું. પરંતુ આ સમય દરમિયાન ક્રૂ મેમ્બર્સને પ્લેનના ફ્લેપમાં ખામીનો સામનો કરવો પડ્યો, ત્યારબાદ પ્લેનને નજીકના કોલકાતા એરપોર્ટ (Kolkata Airport)પર લેન્ડ કરવાનો નિર્ણય લેવામાં આવ્યો. પરંતુ થોડા સમય પછી ફ્લેપ્સ ફરી કામ કરવા લાગ્યા અને ક્રૂએ કાઠમંડુમાં ઉતરવાનું નક્કી કર્યું. કેપ્ટન ત્રિભુવન એરપોર્ટ પરથી પવન અને વિઝિબિલિટી વિશે સતત પૂછપરછ કરતા હતા, પરંતુ એરપોર્ટના એર ટ્રાફિક કંટ્રોલે (Airport Traffic Command) માંડ માંડ કહ્યું કે2રનવે લેન્ડિંગ માટે ઉપલબ્ધ છે.\nજ્યારે ભાષાની સમસ્યા અવરોધ બની હતી, ત્યાં એર ટ્રાફિક નિયંત્રણ અને પાયલોટ વચ્ચે ભાષાની સમસ્યા પણ હતી. કેપ્ટને ચાર વખત ડાબી બાજુ વળવા માટે પરવાનગી માંગી. પરંતુ તેની વિનંતીઓનો કોઈ નક્કર પ્રતિસાદ ન મળતા, તેણે જાહેરાત કરી કે તે જમણે વળી રહ્યો છે અને વિમાનને ફ્લાઇટ લેવલ 200 પર લઈ ગયો. પ્લેનને સંભાળતા એર ટ્રાફિક કંટ્રોલરે માની લીધું કે પ્લેન લેન્ડ થવાનું નથી. તેથી તેણે 11,500 ની ઉંચાઈએ વિમાનને સાફ કર્યું.\nઆ એક એવી ઉંચાઈ હતી કે જ્યાં વિમાન સુરક્ષિત છે. વિમાન 11,500 ની ઉંચાઈ પરથી નીચે આવ્યું અને તેણે 360 ડિગ્રી વળાંક લીધો અને એરપોર્ટ ઉપરથી ઉત્તર તરફ પસાર થયો. પ્લેન ક્રેશ થયાની થોડીક સેકન્ડ પહેલા, ગ્રાઉન્ડ પ્રોક્સિમિટી વોર્નિંગ સિસ્ટમ (GPWS) સક્રિય થઈ ગઈ હતી. તેણે ક્રૂને ચેતવણી આપવાનું શરૂ કર્યું કે વિમાન પર્વતો સાથે ટકરાઈ શકે છે.\nફર્સ્ટ ઓફિસર બુનિયાજે કેપ્ટન સુત્તમાઈને ચેતવણી આપી અને વિમાનને ફેરવવાની વિનંતી કરી. પરંતુ ભાષા પર એર ટ્રાફિક નિયંત્રણથી નિરાશાને કારણે, સુત્તમાઈએ કહ્યું કે GPWS માત્ર ખોટા અહેવાલો આપી રહી છે. પરંતુ થોડા સમય પછી, વિમાન 11,500 ફૂટ (3,505 મીટર) ની ઉંચાઈએ લેંગટાંગ નેશનલ પાર્કના દૂરના વિસ્તારમાં ખડક સાથે અથડાયો. આ દુર્ઘટનામાં 14 ક્રૂ મેમ્બર સહિત 113 લોકોના મોત થયા હતા.\nRains in Bengal: કોલકાત્તાના અનેક વિસ્તારોમાં જળબંબાકાર, 13 વર્ષ પછી રેકોર્ડબ્રેક વરસાદ, બંધ તૂટવાને કારણે હજારો લોકો પ્રભાવિત\nOMG: એક એવુ ગામ કે જ્યાં મોટાભાગના લોકો જીવી રહ્યા છે એક કિડનીના સહારે, જાણો શું છે તેની પાછળનું કારણ\nNepal: PM Modiનું પૂતળું સળગાવવાની ઘટના પર ગુસ્સે થઇ નેપાળ સરકાર, પોતાના નાગરીકોને આપી ચેતવણી\nIndia-Nepal Border: ભારત અને નેપાળમાં છે આટલો ફર્ક, આ તસ્વીરે દેખાડી દીધી હકીકત


PM Modi Election Rally in Nagaland, Meghalaya, Assembly elections will be 27 | મોદી આજે નાગાલેન્ડ-મેઘાલયમાં સંબોધશે સભા, 27મીએ છે ચૂંટણી\nHome »\tNational News »\tLatest News »\tNational »\tPM Modi Election Rally in Nagaland, Meghalaya, Assembly elections will be 27\nમોદી આજે નાગાલેન્ડ-મેઘાલયમાં સંબોધશે સભા, 27મીએ છે ચૂંટણી\nમોદી નાગાલેન્ડના તુનસેંગ પહોંચી ગયા છે, અહીં સંબોધશે ચૂંટણી સભા\nતુનસેંગ: નાગાલેન્ડના તુએનસાંગમાં પીએમ નરેન્દ્ર મોદીએ કહ્યું કે, તેઓ સબકા સાથે- સબકા વિકાસના મંત્ર સાથે દેશના દરેક ખુણમાંથી લોકોને સાથે લઈને આગળ વધવાનો ઈમાનદારી પૂર્વક પ્રયત્ન કરું છું તેથી આટલીમોટી સંખ્યામાં લોકો આવીને મને આશિર્વાદ આપે છે. તેમણે કહ્યું કે, પૂર્વોત્તર રાજ્યો માટેનું મારુ વિઝન છે ટ્રાંસફોર્મેશન હાય ટ્રાન્સપોર્ટેશન. નાગાલેન્ડની સાથે સાથે અમે ENPO ક્ષેત્રે પણ ધ્યાન આપીશું.\nબીજુ શું કહ્યું વડાપ્રધાને...\n1800 કરોડના ખર્ચે કોહિમાને બનાવાશે સ્માર્ટ સિટી\nમોદીએ કહ્યું કે, અમારી સરકાર નાગાલેન્ડની ભલાઈ માટે ઉઠતા દરકે અવાજનું સન્માન કરે છે. અમે હંમેશા વાત-ચીતનો રસ્તો ખુલ્લો જ રાખ્યો છે. નાગાલેન્ડમાં કનેક્ટિવિટીની ઘણાં સમસ્યા છે. આ સમસ્યાને પુરી કરવા માટે કેન્દ્ર સરકાર સતત પ્રયત્નો કરી રહી છે. છેલ્લા ચાર વર્ષમાં નાગાલેન્ડમાં સ્વાસ્થય સેવાઓ સારી બનાવવા માટે રૂ. 400 કરોડ આપવામાં આવ્યા છે. ભારત સરકાર રૂ. 1800 કરોડ કોહિમાને સ્માર્ટ સિટી બનાવવા માટે ખર્ચી રહી છે.\nયુવાનો માટે આઉટ સોર્સિંગ અને બીપીઓ માટે ઘણી તક\nઅમે વાંસને ઝાડની કેટેગરીમાંથી કાઢીને ઘાસની કેટેગરીમાં લઈ લીધું છે અને તે અહીંના લોકોના ભવિષ્યને બદલે તેવુ છે. તેમણે કહ્યું કે, નાગાલેન્ડના યુવકો માટે અહીં આઉટ સોર્સિંગ અને બીપીઓની ઘણી તક છે. અમે યુવાનોને મુદ્રા અને સ્કિલ ઈન્ડિયા જેવી યોજના અંતર્ગત રોજગારી મેળવતા થાય તેવો પ્રયત્ન કરી રહ્યા છીએ. અમારુ લક્ષ્ય દરેક ગામ અને દરેક ઘરમાં વીજળી પહોંચાડવાનું છે. અત્યાર સુધી નાગાલેન્ડમાં 10 લાખ એલઈડી બલ્બનું વિતરણ કરી દેવામાં આવ્યું છે.\nનાગાલેન્ડમાં મજબૂત અને સ્થિર સરકારની જરૂર\nપીએમ મોદીએ કહ્યું નાગાલેન્ડમાં બાજપની સરકારએ સુનિશ્ચિત કરશે કે દિલ્હીથી આવતા બધા જ પૈસા તમારા સુધી પહોંચાડવામાં આવશે. અમે સિસ્ટમમાં જે ખામી હશે તેને દૂર કરીશું. તેમણે કહ્યું કે, હું શાંતિ અને સૌહાર્દ માટે નાગાલેન્ડના લોકોનો સામૂહિક પ્રયાસ ઈચ્છુ છું. નાગાલેન્ડમાં એક મજબૂત અને સ્થિર સરકારની જરૂર છે. અમરા સરકાર અષ્ટ લક્ષ્મી પર વિશેષ ધ્યાન આપી રહી છે.\n27મીએ છે નાગાલેન્જ-મેઘાલયમાં છે ચૂંટણી\nવડાપ્રધાન નરેન્દ્ર મોદી આજે ઉત્તર ભારતમાં નાગાલેન્ડ અને મેઘાલયની મુલાકાતે પહોંચ્યા છે. આજે મોદી અહીં ચૂંટણી સભા પણ સંબોધશે. નોંધનીય છે કે, બંને રાજ્યોમાં 27 ફેબ્રુઆરીએ એહીં વિધાનસભાની ચૂંટણી છે અને પરિણામ3માર્ચે આવવાના છે. બીજીબાજુ પીએનબી ફ્રોડના કારણે રાહુલ ગાંધી સતત મોદી પર પ્રહારો કરી રહ્યા છે. રાહુલ ગાંધીએ મંગળવારે મેઘાલયમાં કહ્યું હતું કે, હું મોદીજીને કહેવા માગુ છું કે, તેઓ તેમની આગામી વિદેશ યાત્રા પર જાય ત્યારે બીજા મોદીજીને પરત લેતા આવે.\nરાહુલ ગાંધીએ મોદી પર શું કર્યા આકરા પ્રહાર\n- રાહુલે મેઘાલયમાં કહ્યું, વિજય માલ્યા અને નીરવ મોદી સ્કેમથી અમને તે ખબર પડી ગઈ છે કે, દેશની સરકાર ભ્રષ્ટાચારને ખતમ કરી શકી નથી. આ સરકાર પણ ભ્રષ્ટાચારમાં એટલી જ સામેલ છે. આ સરકાર સુરક્ષા અને આર્થિક વિકાસ આપવાની જગ્યાએ નિરાશા, બેરોજગારી, ડર, હિંસા અને નફરત આપી રહી છે.\n- રાહુલ ગાંધીએ કહ્યું કે, હું મોદીજીને કહેવા માગીશ કે તમે હવે આગામી વિદેશ યાત્રાએ જાવ તો બીજા મોદીજીને પરત લેતા આવે. રાહુલે આ પ્રહાર લલિત મોદીને ધ્યાનમાં રાખીને કર્યો હતો.\n- રાહુલ ગાંધીએ ટ્વિટ કરીને પણ વડાપ્રધાન મોદી સામે આકરા પ્રહાર કર્યા હતા.\nપીએનબી ફ્રોડ મામલે રાહુલ ગાંધી મોદી પર કરી રહ્યા છે પ્રહાર\nમોદી નાગાલેન્ડના તુનસેંગ પહોંડી ગયા છે\nમોદી આજે નાગાલેન્ડ-મેઘાયલની મુલાકાતે


ગર્લ્સ! આ સંકેતોની અવગણના ન કરો, આ તમારો પ્રેમ નથી | from these poingsagirl can know about her partners feelings - Gujarati Oneindia\n| Updated: Friday, July 26, 2019, 11:45 [IST]\nએક પર્ફેક્ટ રિલેશનશિપ જેવા સ્ટેજ પર પહોંચતા પહેલા ઘણા તબક્કા આવે છે, જેમાં પહેલો તબક્કો હોય છે એક વ્યક્તિને પાર્ટનર તરીકે જોવો અને તેની સાથે સંબંધની શરૂઆત કરવી. જો તમે તમારા સંબંધની શરૂઆતને લઈ મૂંઝવણમાં છો તો અને તમને નથી સમજાઈ રહ્યું કે તમે તમારું ભવિષ્ય જેની સાથે વીતાવવાનું નક્કી કર્યું છે, તે યોગ્ય છે કે નહીં તો આ આર્ટિકલ તમારી મદદ કરી શકે છે.\nજો તમે કોઈ વ્યક્તિ સાથે રિલેશનશિપમાં છો અને હજી સુધી એ નથી જાી શક્યા કે તમારા પાર્ટનર તમારા અંગે જેવું તમે સમજો છો એવું જ મહેસૂસ કરે છે, તો આ સંકેતો પર ધ્યાન આપવાની કોશિશ કરો.\n1) ઓછો સમય સાથે રહેવાથી તેને ફરક ન પડે\nજ્યારે એક વ્યક્તિને કશુંક જોઈતું હોય તો તે તેની પાછળ ભાગે છે. તે આરામથી સોફા પર બેસીને ચમત્કારની આશા ન રાખી શકે. જો તમારો પાર્ટનર તમારી સાથે સમય નથી વીતાવતો, ફરવા નથી આવતો અને તમારી ગેરહાજરીથી તેને ફરક નથી પડતો, તે તમારી નજીક રહેવાની કોશિશ નથી કરતો તો યુવતીઓએ તેને એક સંકેતની જેમ જોવું જોઈએ.\n2) તમારી કહેલી વાતો તેને યાદ નથી રહેતી\nલાઈફમાં જે વ્યક્તિ મહત્વની હોય તેની દરેક વાત આપણને યાદ રહે છે, એ સામાન્ય છે. જો તમારો પાર્ટનર તમારી વાત ન માને અને તેને તમારી કહેલી વાતો યાદ ન રહેતી હોય તો તમારું તેની લાઈફમાં ખાસ મહત્વ નથી. ખાસ તારીખો યાદ રાખવી એ કોઈ પણ છોકરા માટે મુશ્કેલ હોઈ શકે છે, પરંતુ તેને કમ સે કમ તમારી ઓફિસ કે બાળપણની કેટલીક વાતો તો યાદ રહેવી જ જોઈએ.\n3) બીજા પુરુષો સાથે તમારા સંબંધો કેવા છે તેનાથી તેને ફરક ન પડતો હોય\nજો તમે તમારા પાર્ટનરને કહો કે આજે તમે જૂના મિત્રો સાથે ડિનર માટે ગયા હતા અને આટલું સાંભળ્યા પછી પણ તે તમારા મિત્ર વિશે ન પૂછે તો સમજો કે તે તમારા સબંધો પ્રત્યે સિરીયસ નથી. જો તે તમને પસંદ કરતો હશે તો એવા દરેક વ્યક્તિની માહિતી રાખવાની કોસિશ કરશે, જેની સાથે તમે સંપર્કમાં છો. પુરુષો ભલે ગમે તેટલા બ્રોડ માઈન્ડેડ હોય પરંતુ તેમનામાં ઈનસિક્યોરિટી હોય જ છે.\n4) તમારા અને મિત્રોમાં ફર્ક ન કરતો હોય\nજો તમારો પાર્ટનર તમારા માટે ખાસ અનુભવ કરતો હશે તો તેનું તમારી સાથેનું વર્તન પણ અલગ હશે. કોઈ પણ રોમેન્ટિક રિલેશનશિપ એવું નહીં હોય જેમાં તે તમારી સાથે ફ્રેન્ડની જેમ વર્તન કરે. તમે જ્યારે કોઈને પસંદ કરો છો, તો તેને સ્પેશિયલ ફીલ કરાવવા પ્રયત્ન કરો છો.\n5) તમારા સામે બીજી મહિલાઓની વાત કરતો હોય\nજો તમારો પાર્ટનર કોઈ બીજી મહિલા વિશે વાત કરે અને વાત કરતા કરતા ખૂબ જ ખુશ હોય તો તેને નોટિસ કરો. તે ફક્ત તમને હેરાન કરવા માટે વારંવાર આવું નહીં કરે. આ વાત સંકેત છે કે તેને તમારામાં કોઈ રસ નથી.\nrelationship partner love સંબંધ રિલેશનશિપ\nfrom these poingsagirl can know about her partners feelings


યુક્રેનની સ્થિતિ ઉપર પશ્ચિમી દેશોના વિચાર અને કાર્યવાહી - રશિયા યુક્રેનના સમાચાર\nયુક્રેનની સ્થિતિ ઉપર પશ્ચિમી દેશોના વિચાર, અને કાર્યવાહી વાંચો…\nRussia Ukraine News in Gujarati રશિયા યુક્રેનના સમાચાર : યુક્રેન પર રશિયાના આક્રમણ Russia Ukraine Conflict બાદ વિશ્વના ઘણાં દેશો એ રશિયા પર કડક પ્રતિબંધ લગાવવાનું શરૂ કરી દીધું છે. રશિયા પર વિવિધ પ્રતિબંધો લાદી દબાણ કરવા છતાં રશિયા છે કે થોભવાનું નામ નથી લઈ રહ્યું. આ તમામ બાબતો વચ્ચે રશિયન ફોજના આક્રમણ યુક્રેનમાં ચાલી રહ્યા છે. જેના કારણે સ્થિતિ સુધારવાને બદલે પણ સ્થિતિ વધુ ગંભીર બની રહી છે. પરંતુ હવે રાષ્ટ્રપતિ વ્લાદિમિર પુતિન પર દબાણ વધારવાના વિકલ્પો મર્યાદિત હોવાની શક્યતા વધુ દેખાઈ રહી છે.\nજી-7 ના નેતાઓએ તાજેતરમાં રશિયા સામે આકરા પ્રતિબંધોની ચીમકી ઉચ્ચારી છે. અમેરિકી રાજદ્વારી એન્ટોની બ્લિન્કેને કહ્યું કે, જો રશિયા યુધ્ધ બંધ નહીં કરે તો તેઓ દ્વારા વધુ પ્રતિબંધો લાદવામાં આવશે. U.S.A. એ યુરોપિયન સાથીઓ સાથે મળીને રશિયન નાણાકીય વ્યવસ્થા સહિત મોટા કારોબારીઓ સામે પ્રતિબંધોની જાહેરાત કરી દીધી છે. જેમ કે, મહત્વની ટેકનોલોજી નિકાસ કરવા તેમજ હવાઈ નાકાબંધી અને રમત ગમતના મોટા આયોજનમાં રશિયાને બાકાત કરવું.\nવીડિયો પરમાણુ પ્લાન્ટ પર રશિયાનો કબ્જો: 10 મહત્વની વાત\nયુક્રેન ખાતેના અમેરિકાના ભૂતપૂર્વ રાજદૂત વિલિયમ ટેલરે કહ્યું કે, “કેટલાક લોકોને લાગતું હતું કે આ પ્રતિબંધોની ધમકી રાષ્ટ્રપતિ પુતિનને રોકવા માટે પૂરતી છે, પરંતુ એવું ન હતું. માટે મારા માટે એ વધુ પ્રતિબંધોથી પણ રોકાય તેમ સ્પષ્ટ રીતે જણાતું નથી. દરમિયાન, અમેરિકાના ઘણા સાંસદો રાષ્ટ્રપતિ બાઇડનને વિનંતી કરી રહ્યા છે કે તેઓ રશિયન ઓઈલની અમેરિકન આયાત પર પ્રતિબંધ મૂકે.\nબીજી તરફ રશિયાને કાબુમાં લઈ હુમલા બંધ કરવા માટે કેટલાક પશ્ચિમી દેશો પણ સક્રિય છે. પરંતુ તેમના પગલા હાઇડ્રોકાર્બન ક્ષેત્ર સાથે સંકળાયેલી બેંકોને નિશાન બનાવવાથી આગળ વધ્યા નથી. યુક્રેનના રાષ્ટ્રપતિએ ઝેલેન્સકી દ્વારા ‘નાટો’ સમક્ષ તેમના દેશોમાંથી નો-ફ્લાય ઝોન સ્થાપવા માંગણી કરી હતી. પરંતુ તેને સંપુર્ણ પણે સ્વિકાર કર્યો ન હતો. બાદમાં ઝેલેન્સ્કી નાટોથી નારાજ જોવા મળ્યા હતા.\nનાટો દેશોના ગઠબંધનના જનરલ સેક્રેટરી, જેન્સ સ્ટોલ્ટેનબર્ગે જણાવ્યું હતું કે: “નો ફ્લાય ઝોનને લાગુ કરવાનો એકમાત્ર રસ્તો યુક્રેનિયન એરસ્પેસમાં નાટો ફાઇટર જેટ મોકલવાનો છે, અને પછી રશિયન વિમાનોને ટક્કર મારીને નો-ફ્લાય ઝોન લાદવાનો છે.” ખરેખર તેમને ડર છે કે જો આવુ કરવામાં આવે તો યુરોપ આખુ યુધ્ધ મેદાન બની જાય તેમ છે. સાથે જ પરમાણુ અથડામણનો ભય પણ વિશ્વને સતાવી રહ્યો છે.\nયુક્રેનની સ્થિતિ ઉપર પશ્ચિમી દેશોના વિચાર અને કાર્યવાહી – રશિયા યુક્રેનના સમાચાર\nઅમેરિકી વરિષ્ઠ સેનેટર લિન્ડસે ગ્રેહામ તો રશિયનોને આ સમસ્યા ઉકેલ લાવવા જણાવે છે, તેમના મતે રશિયામાં કોઈ એ વ્લાદિમીર પુતિનની હત્યા કરવી પડશે. તેમણે એમ પણ કહ્યું કે, આ કહેવુ સરળ છે કરવુ મુશ્કેલ છે. પણ જો જો રશિયાન લોકો પોતાનું આખું જીવન અંધકારમાં જીવવા માંગતા ન હોય અને આખી દુનિયાથી અલગ રહેવા માંગતા હોય, તો તેમણે તેમ કરવાની જરૂર છે.\nઅમેરીકન સેનેટટરના આવા બફાટ ભર્યા નિવેદનને પગલે સ્પષ્ટતા કરતા વ્હાઇટ હાઉસના પ્રેસ સચિવ જેન સાકીએ કહ્યું: “અમે વિદેશી દેશના નેતાની હત્યા અથવા શાસન પરિવર્તનની હિમાયત કરી રહ્યા નથી.”\nPrevious articleલગ્નના જમણવારમાં 1000થી વધુને ફૂડ પોઈઝનીંગ થતા મોડી રાત્રે મંત્રી પણ દોડતા થયા\nNext articleજૂઓ વિડીયો- ધોનીનો ‘સર જાડેજા’ નહીં, આજે જોવા મળ્યો શેન વોર્નનો ‘રોકસ્ટાર’


2020 નું વર્ષનું બજેટ સર્જીકલ સ્ટ્રાઇક જેવું હશે : ભારતીય અર્થતંત્રના હવે સોનેરી દિવસો આવી રહયા છે : શ્રી નરેન્દ્રભાઇ ઝીંઝુવાડીયા – Avadhtimes\n2020 નું વર્ષનું બજેટ સર્જીકલ સ્ટ્રાઇક જેવું હશે : ભારતીય અર્થતંત્રના હવે સોનેરી દિવસો આવી રહયા છે : શ્રી નરેન્દ્રભાઇ ઝીંઝુવાડીયા\nઅમરેલી,દેશની બજાર અને વાણીજય પ્રવાહોના અને રોકાણ ક્ષેત્રના અભ્યાસુ એવા અમરેલીના અગ્રણી વેપારી અને એન. જે. સિકયુરીટીવાળા શ્રી નરેન્દ્રભાઇ ઝીંઝુવાડીયાએ અવધ ટાઇમ્સને જણાવ્યું હતું કે, નવા વરસનું આર્થિક બજેટ તા. 1 ફેબ્રુઆરી 2020 માં આપણા નાણા મંત્રી શ્રી સીતારમન રજુ કરશે. આજ દિવસે રેલ્વે બજેટ પણ રજુ થશે 2020 નું વરસ ભારતીય અર્થતંત્ર માટે સારા આર્થિક વિકાસની ભરપુર તક આપશે. નવુ બજેટ ખુબજ ઉદારતાવાદી રહેશે. નાના મધ્યમવર્ગ માટે ઇન્કમટેક્સ સ્લેબમાં રાહત મળશે. નાના ખેડુતો મજુરવર્ગ તેમજ સીનીયર માટે નવી યોજનાઓની પ્રસ્તુતી થશે.\nભારતીય રેલ્વે આ વરસે અકસ્માતનું પ્રમાણ ખુબજ ઓછુ થયેલ છે. રેલ્વેના આજ સુધીના ઇતિહાસમાં આ વરસમાં રેલ્વે અકસ્માતમાં એક પણ પ્રવાહી મૃત્યુ પામેલ નથી. જે ગૌરવપ્રદ ગણી શકાય છે.\nરેલ્વેના વિકાસ માટે નવું મેનેજમેન્ટ બોર્ડ ઓફ ટ્રસ્ટીસ નિમણુક થશે. જેમાં ચેરમેન, વાઇસચેરમેન તથા4ટ્રસ્ટીની નિમણુક કરવામાં આવશે. ભારતીય રેલ્વેનો સર્વાગી વિકાસ જલ્દી થાય તે માટે મેનેજમેન્ટ યોગ્ય દિશામાં કરશે.રેલ્વેના 50 વરસથી મોટી ઉમરના કર્મચારીને સ્વૈચ્છીક નિવૃતી આપી નવા યંગસ્ટારની ભરતી કરવામાં આવશે.\nભારત વર્લ્ડ લીડર બનશે એશિયામાં ભારત એક શાંતિપુર્ણ અને પ્રગતિકારક રાષ્ટ્ર તરીકે ઉભરી આવશે. અમેરીકા અને ચીન વચ્ચે ટ્રેડવોરના હિસાબે અમેરીકા ભારત તરફ વધવા આગળ આવશે.જે ભારત માટે મોટી તક સાબીત થશે.યુરોપની વિખરાતી એકતાનો લાભ ભારત ઉઠાવી શકશે. બ્રેકઝીટ પછી યુરોપમાં જે એશોસીયન્સ અને ડિયોસીએશન્સ આકાર લેશે, જે ભારતના અર્થતંત્ર માટે વિકાસની નવી તક પુરી પાડશે.\nપાંચ ટ્રીલીયન ડોલર ઇકોનોમી એટલે કે 350 લાખ કરોડ રૂપીયાની અર્થતંત્ર વ્યવસ્થા આવતા વર્ષોમાં ઉભી કરવાનો લક્ષ્યાંક આપણા વડાપ્રધાન શ્રી નરેન્દ્ર મોદીએ આપેલ છે. જે લક્ષ્યાંક સિધ્ધ કરવા હવેના બજેટ પ્રસ્તુત થશે તે ભારતીય અર્થવ્યવસ્થા ગ્રૌથ એંજીન તરીકે રજુ થશે અને શેરબજાર માટે ખુબજ પ્રોત્સાહક રહેશે. આવનારા બજેટમાં સ્ટીલ, ફાર્મા, સીમેન્ટ તથા સર્વીસ સેકટરને ખુબ લાભ થશે. તેમ અંતમાં શ્રી ઝીંઝુવાડીયાએ જણાવેલ હતુ.\n« રાજકોટની કુખ્યાત લેડી ડોન સોનું ડાંગરને અસામાજીક પ્રવૃતિ બદલ પાસા હેઠળ ભુજ (પાલરા)ની જેલમાં ધકેેલાઇ (Previous News)\n(Next News) અમરેલીમાં સહકારી તાલીમાર્થીઓને પ્રમાણપત્રો અપાયા »